РЕПУБЛИКА СРБИЈА

НАРОДНА СКУПШТИНА  
Одбор за правосуђе, државну управу

и локалну самоуправу

10. фебруар 2022. године

Б е о г р а д

ПРЕДСЕДНИКУ

НАРОДНЕ СКУПШТИНЕ

Одбор за правосуђе, државну управу и локалну самоуправу, на 34. седници одржаној 09. фебруара 2022. године, размотрио је Закључак Владе РС са предлогом чланова за именовање у Надзорни одбор за изборну кампању (у даљем тексту: Надзорни одбор) и предлоге посланичких група у Народној скупштини са предлогом чланова за именовање у Надзорни одбор.

Одбор је констатовао да су Влада Републике Србије и посланичке групе у Народној скупштини, у складу са чланом 145. став 2. Закона о избору народних посланика („Сл. гласник РС“, број 14/22), као овлашћени предлагачи, поднели предлоге чланова за именовање у Надзорни одбор, који ће у току изборних активности вршити општи надзор над поступцима политичких странака, подносилаца проглашених изборних листа, кандидата за народне посланике и јавних медијских сервиса.

Одбор је утврдио Предлог одлуке о именовању чланова Надзорног одбора и упутио га Народној скупштини на усвајање, са предлогом да се разматра по хитном поступку, у складу са чланом 167. Пословника Народне скупштине.

За представника Одбора на седници Народне скупштине одређен је Владимир Ђукановић, председник Одбора.

ПРЕДСЕДНИК

Владимир Ђукановић

КРАТКА ИНФОРМАЦИЈА О

**Предлог одлуке о именовању чланова Надзорног одбора за изборну кампању**

**-Предлагач:** Одбор за правосуђе, државну управу и локалну самоуправу (број 02-218/22 од 10. фебруара 2022. године);

**-Представник Одбора: Владимир Ђукановић**, председник Одбора за правосуђе, државну управу и локалну самоуправу.

- Предлог одлуке се разматра по **ХИТНОМ ПОСТУПКУ**.

**Предлог одлуке је утврђен на 34. седници одржаној 10. фебруара 2022. године**

**Разлози за доношење одлуке:**

Чланом 145. Закона о избору народних посланика („Службени гласник РС“, брoj 14/22) прописано је да у току изборних активности општи надзор над поступцима политичких странака, подносилаца проглашених изборних листа, кандидата за народне посланике и јавних медијских сервиса спроводи Надзорни одбор за изборну кампању (у даљем тексту: Надзорни одбор), као и да Надзорни одбора има десет чланова, које именује Народна скупштина, од којих половину на предлог Владе, а половину на предлог посланичких група у Народној скупштини из реда истакнутих јавних радника.

Посланичке групе у Народној скупштини поднеле су предлоге за чланове Надзорног одбора и то: ПГ СНС предложила је Светислава Гонцића; ПГ СПС предложила је Марјана Јовановића; ПГ СВМ предложила је Бориса Бајића; ПГ УД СДА Санџака предложила је Ридвана Реџепија; ПГ СПП-УСС предложила је Самру Фетаховић.

Влада Републике Србије је дописом 01 Број: 013-201/22 од 10. фебруара 2022. године доставила Народној скупштини Закључак 24 Број: 119-1326/2022, од 10. фебруара 2022. године, са предлогом чланова за именовање у Надзорни одбор и то: проф. др Бранка М. Ракића, проф. др Миодрага Савовића, Ивону Пантелић, Јелену Миленковић Орлић и Александра Стаматовића, са биографијама.

Одбор за правосуђе, државну управу и локалну самоуправу, на 34. седници одржаној 10. фебруара 2022. године, констатовао је да су Влада Републике Србије и посланичке групе у Народној скупштини Републике Србије, као овлашћени предлагачи, у складу са чланом 145. став 2. Закона о избору народних посланика, доставили своје предлоге за именовање чланова у Надзорни одбор, те је утврдио Предлог одлуке о именовању чланова Надзорног одбора и упутио га Народној скупштини на усвајање.

Одбор је донео одлуку да предложи Народној скупштини да Предлог одлуке о именовању чланова Надзорног одбора размотри по хитном поступку, у складу са чланом 167. Пословника Народне скупштине, како би Народна скупштина што пре донела Одлуку о именовању чланова Надзорног одбора за изборну кампању, чиме би се створили услови за његов несметан рад у наредном периоду, нарочито имајући у виду да је чланом 145. Закона о избору народних посланика прописана широка надлежност Надзорног одбора у току изборних активности.

Белешку сачинила:

Сања Пецељ, секретар Одбора

П Р Е Д Л О Г

На основу члана 145. став 2. Закона о избору народних посланика („Сл. гласник РС“, брoj [14/22](http://we2.cekos.com/ce/index.xhtml?&action=propis&file=01356201.html&path=01356201.html&queries=zakon+o+izboru&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=)), члана 8. Закона о Народној скупштини („Сл. гласник РС“, брoj („Сл. гласник РС“ бр. 9/10, [108/13](http://we2.cekos.com/ce/index.xhtml?&action=propis&file=09887001.html&path=09887001.html&queries=zakon+o+radu+&mark=false&searchType=1&regulationType=1&domain=0&myFavorites=false&dateFrom=&dateTo=&groups=0-%40-0-%40--%40--%40-0-%40-0&regExpToMark=" \o "Zakon o izmeni Zakona o platama državnih službenika i nameštenika (06/12/2013)) - др. закон) и члана 192. став 2. Пословника Народне скупштине („Сл. гласник РС“ бр. 20/12)

Народна скупштина Републике Србије, на \_\_\_\_ седници одржаној \_\_\_\_\_\_\_\_\_ 2022. године, донела је

О Д Л У К У

О ИМЕНОВАЊУ ЧЛАНОВА НАДЗОРНОГ ОДБОРA ЗА ИЗБОРНУ КАМПАЊУ

I

У Надзорни одбор именују се чланови:

- Светислав Гонцић, в.д. управника Народног позоришта у Београду,

- Марјан Јовановић, дипл. економиста,

- Борис Бајић, дипл. правник,

- Ридван Реџепи, дипл. правник,

- Самра Фетаховић, дипл. правник,

- проф. др Бранко М. Ракић, редовни професор,

- проф. др Миодраг Савовић, саветник за правна питања,

- Ивона Пантелић, новинар-презентер,

- Јелена Миленковић Орлић, професор немачког језика и књижевности,

- Александар Стаматовић, првак Опере.

II

Ову одлуку објавити у „Службеном гласнику Републике Србије“.

РС Број \_\_\_

У Београду, \_\_\_\_ 2022. године

НАРОДНА СКУПШТИНА РЕПУБЛИКЕ СРБИЈЕ

ПРЕДСЕДНИК

Ивица Дачић

О Б Р А З Л О Ж Е Њ Е

Чланом 145. Закона о избору народних посланика („Службени гласник РС“, брoj 14/22) прописано је да у току изборних активности општи надзор над поступцима политичких странака, подносилаца проглашених изборних листа, кандидата за народне посланике и јавних медијских сервиса спроводи Надзорни одбор за изборну кампању (у даљем тексту: Надзорни одбор), као и да Надзорни одбора има десет чланова, које именује Народна скупштина, од којих половину на предлог Владе, а половину на предлог посланичких група у Народној скупштини из реда истакнутих јавних радника.

Посланичке групе у Народној скупштини поднеле су предлоге за чланове Надзорног одбора и то: ПГ СНС предложила је Светислава Гонцића; ПГ СПС предложила је Марјана Јовановића; ПГ СВМ предложила је Бориса Бајића; ПГ УД СДА Санџака предложила је Ридвана Реџепија; ПГ СПП-УСС предложила је Самру Фетаховић.

Влада Републике Србије је дописом 01 Број: 013-201/22 од 10. фебруара 2022. године доставила Народној скупштини Закључак 24 Број: 119-1326/2022, од 10. фебруара 2022. године, са предлогом чланова за именовање у Надзорни одбор и то: проф. др Бранка М. Ракића, проф. др Миодрага Савовића, Ивону Пантелић, Јелену Миленковић Орлић и Александра Стаматовића, са биографијама.

Одбор за правосуђе, државну управу и локалну самоуправу, на 34. седници одржаној 10. фебруара 2022. године, констатовао је да су Влада Републике Србије и посланичке групе у Народној скупштини Републике Србије, као овлашћени предлагачи, у складу са чланом 145. став 2. Закона о избору народних посланика, доставили своје предлоге за именовање чланова у Надзорни одбор, те је утврдио Предлог одлуке о именовању чланова Надзорног одбора и упутио га Народној скупштини на усвајање.

Одбор је донео одлуку да предложи Народној скупштини да Предлог одлуке о именовању чланова Надзорног одбора размотри по хитном поступку, у складу са чланом 167. Пословника Народне скупштине, како би Народна скупштина што пре донела Одлуку о именовању чланова Надзорног одбора за изборну кампању, чиме би се створили услови за његов несметан рад у наредном периоду, нарочито имајући у виду да је чланом 145. Закона о избору народних посланика прописана широка надлежност Надзорног одбора у току изборних активности.